QUÍMICA DAS DISOLUCIÓNS ACUOSAS

Práctica 1. ENTALPÍA DE DISOLUCIÓN.
MÉTODO DE SOLUBILIDADE

OBXECTIVO:

Determinar a entalpía integral de disolución dun ácido orgánico, medindo a súa solubilidade a tres temperaturas diferentes e aplicando a ecuación de Van’t Hoff.

CONCEPTOS A REPASAR: Entalpía, calor, capacidade calorífica, entalpía integral e diferencial de disolución, solubilidade.

FUNDAMENTO:

A solubilidade dunha substancia é un caso especial de equilibrio químico, por tanto pódese aplicar a ecuación de Van’t Hoff a súa constante, o cal pódese expresar neste caso como,

onde s é a solubilidade á temperatura T, (disH é a entalpía de disolución a dita temperatura, R é a constante dos gases, e I é unha constante. Por convéncia, a solubilidade expresarase en moles de soluto por 100 g de disolvente.

A entalpía disolución que se obtén ao representar ln s fronte a 1/T é o valor medio no intervalo de temperaturas estudiado.

PROCEDEMENTO EXPERIMENTAL:

Preparase unha disolución saturada de ácido oxálico (C2O4H2) a unha temperatura de alomenos 50 °C (quentar auga con un calefactor-axitador magnético ata que ao tocar o matraz se note moi quente e engadir ácido oxálico ata que non se poda disolver mais). Trasférense 250 mL de dita disolución a un matraz erlenmeyer de 500 mL, colocado nun baño termostático a 35 °C. O matraz debe terse quentado previamente á temperatura do baño. Ao arrefriarse a disolución ten lugar a cristalización. Axitar a miúdo e ao cabo duns 10 minutos tomar unha mostra de 5 mL con unha pipeta quente, e pasa-la a un matraz que conteña uns 25 mL de auga. Determinar a cantidade exacta de disolución por diferencia na masa deste matraz. Valorar a disolución utilizando unha disolución de NaOH 0,3 M (previamente valorada con ftalato ácido de potasio), utilizando fenolftaleína como indicador. Realizar a determinación unha segunda vez para comprobar que se obtén o mesmo resultado.

A continuación, a temperatura do baño onde se atopa o matraz que contén a disolución saturada de ácido oxálico se fai descender ata 30 °C. Cando se atinxa o equilibrio térmico, se toman mostras, se pesan e se valoran. O procedemento repítese a 25 e 20 °C.

A partir dos volumes da disolución de NaOH utilizados nas valoracións, do peso da mostra e da masa molar do ácido oxálico, calcúlase a solubilidade do ácido a cada temperatura. Pódese representar entón ln s fronte a 1/T, realizar un axuste dos datos por unha recta, e utilizando a ecuación (1) obter o valor de (disH.

